L'Estatut del treballador autònom (Llei 20/2007, d'11 de juliol) defineix persona treballadora autònoma, en general, a la persona física que realitza de forma habitual, personal i directa, per compte propi i fora de l'àmbit de direcció i organització d'una altra persona, una activitat econòmica o professional a títol lucratiu, tant si és titular d'una empresa individual o familiar com si no; i independentment que doni ocupació a treballadors per compte d'altri.
No tenen la consideració de treballadors autònoms econòmicament dependents els titulars d'establiments o locals comercials i industrials, i d'oficines i despatxos oberts al públic, així com tampoc els professionals que exerceixin la seva professió conjuntament amb d'altres en règim societari o sota qualsevol altra forma jurídica admesa en Dret.
S'entén que es produeix la situació de control efectiu quan:
La societat civil privada és un contracte de col·laboració pel qual dues o més persones s'obliguen a posar en comú béns o diners (socis capitalistes), treball o indústria (socis industrials) amb l'objectiu de repartir-se els guanys.
Es constitueix expressament per a la seva intervenció en el tràfic mercantil per tal d'obtenir beneficis.
Els socis que aporten el seu treball i assumeixen la codirecció de l'empresa i el risc de la mateixa, amb responsabilitat il·limitada de tots els seus béns, hauran d'inscriure's al Règim Especial dels Treballadors Autònoms, llevat que existeixi una autèntica relació laboral en la prestació de serveis dels socis a la societat, en la qual aquesta actua realment en qualitat d'empresària; en aquest supòsit els socis quedaran inclosos en el Règim General de la Seguretat Social.
Quan la participació dels socis es limiti a l'aportació de bens, sense participar en la direcció de l'empresa ni posar en comú la seva activitat, limitant la seva responsabilitat als bens aportats, no s'han d'incloure en cap règim de la Seguretat Social.
La constitució d'una societat civil privada no requereix cap escriptura pública davant de notari (llevat si s'aporten béns immobles o drets reals) ni la inscripció al Registre Mercantil ni l'aportació de capital mínim.
Llevat que el contracte estipuli la manera d'administrar-la, tots els socis es consideren apoderats i el que cadascun faci per si mateix obliga la societat.
Hi ha comunitat de béns quan una propietat o dret pertany pro indiviso a diverses persones.
Són béns existents prèviament, però res no impedeix que siguin explotats i que intervinguin en el tràfic mercantil.
La constitució d'una comunitat de béns no requereix cap escriptura pública davant de notari (llevat que s'aportin béns immobles o drets reals) ni la inscripció al Registre Mercantil ni l'aportació de capital mínim.
Els comuners que aporten el seu treball i assumeixen la codirecció de l'empresa i el risc de la mateixa, amb responsabilitat il·limitada de tots els seus béns i amb la finalitat d'obtenció d'uns beneficis, hauran d'inscriure's al Règim Especial dels Treballadors per Compte propi, llevat que existeixi una autèntica relació laboral en la prestació de serveis dels comuners a la comunitat, en la qual aquesta actua realment en qualitat d'empresària; en aquest supòsit els mateixos quedaran inclosos al Règim General de la SS.
Quan la participació dels comuners es limiti a l'aportació de bens, sense participar en la direcció de l'empresa ni posar en comú la seva activitat, limitant la seva responsabilitat als bens aportats, no s'han d'incloure en cap règim de la Seguretat Social.
La Llei 18/2002, de 5 de juliol, regula que les cooperatives són societats amb plena autonomia i sota els principis de lliure adhesió i de baixa voluntària, amb capital variable i gestió democràtica, que associen persones físiques o jurídiques que tenen necessitats o interessos socioeconòmics comuns, amb el propòsit de millorar la situació econòmica i social dels seus components i de l'entorn comunitari, fent una activitat empresarial de base col·lectiva.
Les cooperatives de treball associat poden escollir el règim de la Seguretat Social en què s'inclouran els seus socis treballadors; poden optar pel Règim General o pel Règim Especials dels Treballadors per compte propi o autònoms.
L'opció escollida haurà de constar als estatuts de la cooperativa.
Els estatuts també han de fixar un capital social mínim de 3.000 €, totalment desemborsats al moment de la seva constitució, constituït per les aportacions dels socis i sòcies.
La Llei 4/1997, de 24 de març, de societats laborals, regula que la societat laboral és una societat de caràcter mercantil on la majoria del capital social (més del 50%) ha de ser propietat dels treballadors, que tindran una relació laboral de caràcter indefinit.
Quan no es donin aquestes circumstàncies, els socis treballadors tindran la consideració de treballadors per compte d'altri, a efectes de la seva inclusió al Règim General de la Seguretat Social
Les societats laborals requereixen un mínim de 3 socis, ja que cap d'ells no pot tenir una participació a la societat superior al 33%.
S'exigeix un capital social mínim de 60.000 € si és una societat anònima laboral i de 3.000 € si és una societat limitada laboral.
La responsabilitat dels socis i sòcies és limitada.
La societat laboral adquireix personalitat jurídica des de la seva inscripció en el Registre Mercantil, per a la qual cosa haurà de presentar un certificat de la qualificació de "societat laboral" i l'acreditació de la seva inscripció en el Registre de Societats Laborals, que haurà sol·licitat a la Generalitat de Catalunya.